CELEX: 62008CA0205
Language: el
Date: 2009-12-10 00:00:00
Title: Υπόθεση C-205/08: Απόφαση του Δικαστηρίου (δεύτερο τμήμα) της 10ης Δεκεμβρίου 2009 [αίτηση του Umweltsenat (Αυστρία) για την έκδοση προδικαστικής αποφάσεως] — Umweltanwalt von Kärnten κατά Kärntner Landesregierung (Αίτηση εκδόσεως προδικαστικής αποφάσεως — Άρθρο 234 — Έννοια του όρου εθνικό δικαστήριο — Παραδεκτό — Οδηγία 85/337/ΕΟΚ — Εκτίμηση περιβαλλοντικών επιπτώσεων — Κατασκευή εναέριων αγωγών μεταφοράς ηλεκτρικής ενέργειας — Μήκος άνω των 15 χιλιομέτρων — Διασυνοριακές εγκαταστάσεις — Διασυνοριακός αγωγός — Συνολικό μήκος ανώτερο του προβλεπόμενου ορίου — Αγωγός εκτεινόμενος κατά το μεγαλύτερο μέρος του στο έδαφος όμορου κράτους μέλους — Μήκος τμήματος του αγωγού που διασχίζει το εθνικό έδαφος κατώτερο του προβλεπόμενου ορίου)

30.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/7
            
         Απόφαση του Δικαστηρίου (δεύτερο τμήμα) της 10ης Δεκεμβρίου 2009 [αίτηση του Umweltsenat (Αυστρία) για την έκδοση προδικαστικής αποφάσεως] — Umweltanwalt von Kärnten κατά Kärntner Landesregierung
   (Υπόθεση C-205/08) (1)
   
   (Αίτηση εκδόσεως προδικαστικής αποφάσεως - Άρθρο 234 - Έννοια του όρου «εθνικό δικαστήριο» - Παραδεκτό - Οδηγία 85/337/ΕΟΚ - Εκτίμηση περιβαλλοντικών επιπτώσεων - Κατασκευή εναέριων αγωγών μεταφοράς ηλεκτρικής ενέργειας - Μήκος άνω των 15 χιλιομέτρων - Διασυνοριακές εγκαταστάσεις - Διασυνοριακός αγωγός - Συνολικό μήκος ανώτερο του προβλεπόμενου ορίου - Αγωγός εκτεινόμενος κατά το μεγαλύτερο μέρος του στο έδαφος όμορου κράτους μέλους - Μήκος τμήματος του αγωγού που διασχίζει το εθνικό έδαφος κατώτερο του προβλεπόμενου ορίου)
   2010/C 24/10
   Γλώσσα διαδικασίας: η γερμανική
   
      Αιτούν δικαστήριο
   
   Umweltsenat
   
      Διάδικοι στην υπόθεση της κύριας δίκης
   
   Umweltanwalt von Kärnten
   
      κατά
   
   Kärntner Landesregierung
   
      Αντικείμενο
   
   Αίτηση εκδόσεως προδικαστικής αποφάσεως — Umweltsenat (Αυστρία) — Ερμηνεία της οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175 της 5.7.1985, σ. 40), όπως τροποποιήθηκε με την οδηγία 97/11/ΕΚ του Συμβουλίου, της 3ης Μαρτίου1997, περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 73 της 14.3.1997, σ. 5), και με την οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση όσον αφορά τη συμμετοχή του κοινού και την πρόσβαση στη δικαιοσύνη των οδηγιών 85/337/ΕΟΚ και 96/61/ΕΚ του Συμβουλίου (ΕΕ L 156 της 25.6.2003, σ. 17) — Υπαγωγή σε διαδικασία εκτιμήσεως περιβαλλοντικών επιπτώσεων κατασκευής εναέριων αγωγών μεταφοράς ηλεκτρικής ενέργειας μήκους άνω των 15 χιλιομέτρων — Μήκος που πρέπει να ληφθεί υπόψη σε περίπτωση διασυνοριακών κατασκευών — Σχέδιο αγωγού ηλεκτρικής ενέργειας με συνολικό μήκος που υπερβαίνει το κατώτατο όριο, του οποίου όμως μόνο ένα τμήμα 7,4 χλμ. βρίσκεται στο εθνικό έδαφος, το δε υπόλοιπο βρίσκεται στο έδαφος του όμορου κράτους μέλους
   
      Διατακτικό
   
   Τα άρθρα 2, παράγραφος 1, και 4, παράγραφος 1, της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως τροποποιήθηκε από την οδηγία 2003/35/ΕΚ του Κοινοβουλίου και του Συμβουλίου, της 26ης Μαΐου 2003, έχουν την έννοια ότι οι αρμόδιες αρχές κράτους μέλους οφείλουν να προβλέπουν την υπαγωγή σχεδίου έργου το οποίο διαλαμβάνεται στο σημείο 20 του παραρτήματος Ι της οδηγίας αυτής και αφορά την κατασκευή εναέριων αγωγών μεταφοράς ηλεκτρικής ενέργειας τάσεως 220 kV ή πλέον, και μήκους άνω των 15 χιλιομέτρων, σε διαδικασία εκτιμήσεως περιβαλλοντικών επιπτώσεων, ακόμη και στην περίπτωση που το σχέδιο αφορά διασυνοριακό έργο και το ευρισκόμενο εντός του εδάφους του κράτους μέλους τμήμα εκτείνεται σε μήκος μικρότερο των 15 χιλιομέτρων.
   
      (1)  ΕΕ C 209 της 15.8.2008.